钦定古今图书集成/明伦汇编/官常典/第305卷 > 《为范尚书让吏部封侯表》任昉
## 钦定古今图书集成/明伦汇编/官常典/第305卷 > 《为范尚书让吏部封侯表》任昉

臣云言：“被尚书召，以臣为散骑常侍、吏部尚书，封霄
城县开国侯，食邑千户。奉命震惊，心颜无措，臣云顿

三冬靡就。负书燕魏，空殚菽粟；蹑𪨗齐楚，徒知贫贱。
既而分虎出守，以囊被见嗤；持斧作牧，以薏苡兴谤。
赭衣为虏，见狱吏之尊；除名为民，知井臼之逸。百年
上寿，既曰徒然；如其诚说，亦以过半。乱离斯瘼，欲以
安归，闭门荒郊，再离寒暑。兼以东皋数亩，控带潮汐，
关外一区，怅望锺阜。虽室无赵女，而门多好事，禄微
赐金，而欢同娱老，折芰燔枯，此焉自足。陛下应期万
世，接统千祀，三千景附，八百不谋。臣衅等离心，功惭
同德，泥首在颜，舆棺未毁，缔构草昧，敢叨天功，狱讼
讴歌，示同民志。而隆器大名，一朝总集，顾己反躬，何
以臻此？政当以接闬白水，列宅旧丰，忘舍讲之尤，存
诸公之费，俯拾青紫，岂待明经。臣云“顿首顿首，死罪
死罪。”夫铨衡之重，关诸隆替，远惟则哲，在帝犹难。汉
魏以降，达识继轨，雅俗所归，惟称许郭，拔十得五，尚
曰“比肩”，其馀得失未闻，偶察童幼，天机暂发，顾无足
算。在魏则毛玠公方，居晋则山涛识量，以臣况之，一
何辽落，齐季陵迟，官方淆乱，鸿都不纲，西园成市，金
章有盈笥之谈，华貂深不足之叹。草创惟始，义存改
作，恭己南面，责成斯在。岂宜妄加宠私，以乏王事，附
蝉之“饰，空成宠章。求之公私，授受交失。近世侯者，功
绪参差，或足食关中，或成军河内，或制胜帷幄，或门
人加亲，或与时抑扬，或隐若敌国，或策定禁中，或功
成埜战，或盛德如卓、茂，或师道如桓荣，或四姓侍祀，
已无足纪；五侯外戚，且非旧章。而臣之所附，惟在恩
泽”，既义异畴庸，实荣乖儒者，虽小人贪幸，岂独无心？
臣本自诸生，家承素业，门无富贵，易农而仕。乃祖元
平，道风秀世。爰在中兴，仪刑多士，位裁元凯，任止牧
伯。高祖少连，夙秉高尚，所富者义，所乏者时。薄宦东
朝，谢病下邑，先志不忘，愚臣是庶。且去岁冬初，国学
之老博士耳，今兹首夏，将亚冢司。虽千秋之一月九
迁，荀爽之十旬远至，方之微臣，未为速达。臣虽无识，
惟利是视，至于亏名损实，为国为身，知其不可，不敢
妄冒。陛下不弃菅蒯，爱同丝麻，倘平生之言，犹在听
览，宿心素志，无复贰辞。矜臣所乞，特回宠命，则彝章
载穆，微物知免。臣今在假，不容请省，不任荷惧之至，
谨奉表以闻。